এ বিষয়ে সড়ক পরিবহন ও সেতুমন্ত্রী ওবায়দুল কাদের গতকাল বাংলাদেশ প্রতিদিনকে বলেন, ‘যে যাই বলুক ২০১৮ সালের মধ্যে পদ্মা সেতুর কাজ শেষ হবে। অনেক কাজ এগিয়েছে। আশা করছি সময় মতো সব শেষ হবে।’ তিনি বলেন, অক্টোবরে সেতুর মূল পাইলিংয়ের কাজ শুরু হবে। এ কাজ উদ্বোধন করবেন প্রধানমন্ত্রী শেখ হাসিনা। এ ছাড়া প্রধানমন্ত্রীর প্রতিশ্র“তি যথাযথভাবে বাস্তবায়ন হবে বলেও আশা প্রকাশ করেন মন্ত্রী। তিনি বলেন, শতভাগ স্বচ্ছতার সঙ্গে কাজ হচ্ছে। কাজ দ্রুত গতিতে এগিয়ে যাচ্ছে।